Wustajeńca w ewangelskej cyrkwi dopomina na wuchowanje wsy 1990
Časnik na transparenće pokazuje pjeć do dwanaćich. Widźeć je ratarski statok wosrjedź zelenje. Bjez přestaća bližo so jemu hoberski brunicowy bager. „Što je wažniše? Wuhlo abo domizna?“, takle rěkaše prašenje młodeje wosady 1988 na baneru z třoch dźělow wobstejacym. W Klětnjanskej ewangelskej cyrkwi wón hišće dźensa na hrožace wotbagrowanje wsy přez Bjerwałdsku brunicowu jamu dopomina. Horjeka w loži Božeho domu pokazuje wustajeńca tuchwilu tehdyše swědki časa. „Klitten – Klětno 1990“ rěka jeje hesło. Je to fotowa a filmowa dokumentacija wo wuchowanju Klětnoho před 32 lětami a nawjazuje na dźaknu nutrnosć w tamnišej Klětnjanskej ewangelskej cyrkwi 6. februara.
Konkretne plany wobstali
szl_Latn szl_Latn pol_Latn